مکزیک‌ین کولیاچان شهرین‌ده سینالوا چته‌سینین لیدئری اویدیو گوزمانین گؤزآلتینا آلینماسیندان سونرا یانداشلاری ایله چاتیشمایا گیرن گوونلیک گؤره‌ولیلریندن ۷سی حیاتینی ایتیردی.
«ال چاپو» لقب‌لی اویوشدوروجو قاچاقچیسی خواکین گوزمانین اوغلو اویدیو گوزمانین گؤزآلتینا آلینماسین‌دان سونرا باشلایان اولایلار داوام ائدیر.
سینالوا ایالتینین والیسی روبن روشا مویا، چته عضولری ایله گوونلیک گوجلری آراسین‌دا داوام ائد‌ن چاتیشمادا بیری آلبای اولماقلا ۷ مگوونلیک گؤره‌ولی‌سینین حیاتینی ایتیردیگینی، ۸ نفری مولکی وطنداش اولماق اۆزره ۲۹ نفرین ده یارالاندیغینی بیلدیردی.
والی مویا، چته عضولری طرفین‌دن ۲۵ سویغونچولوق ائیلمی حیاتا گئچیریلدیگینی، یوللاری باغلاماق اوچون ۲۵۰ اتومبیلین یاندیریلدیغینی ایفاده ائتدی.
کولیاچان‌داکی سلاحلی چته عضولرینین ۱۸ آیری نقطه‌ده‌کی محاصره‌سینه سون قویولدوغونو بیلدیره‌ن والی مویا، شهرده کنترلون گوونلیک گوجلرینه گئچدیگینی آچیقلادی.
مکزیک‌ اوردوسو طرفین‌دن کولیاچان شهرین‌ده یاخالاناراق نظامی اوچاق ایله مکزیکو سیتی آپاریلان اویوشدوروجو قاچاقچی‌سی اویدیو گوزمان آخشام ساعاتلارین‌دا مکزیک‌ین آلمولویا د خوارز بؤلگه‌سین‌ده‌کی یوکسک گوونلیک‌لی آلتیپلانو حبس‌خاناسینا گؤندریلدی.
مکزیک‌ین خاریجی ایشلر باخانی مارسلو ابرارد، آمریکا بیرلشمیش دؤولتلری طرفیندن ان چوخ آختاریلان اویوشدوروجو قاچاقچیلاریندان بیری اولان اویدیو گوزمانین هله‌لیک آمریکایا وئریلمه‌سینین مومکون اولمادیغینی بیان ائتدی.
